Diari Oficial de la Generalitat Valenciana


Sumari del DOGV 5229, del 29-03-2006 (2006/3451)

RESOLUCIÓ de 9 de març de 2006, del director territorial de Cultura, Educació i Esport de castelló que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2006-2007.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5229

Data del DOGV
:   29-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3451


Data del document
:   09-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * alumnat
    * calendari escolar
    * ensenyament públic
    * accés a l'educació
    * alumne

RESOLUCIÓ de 9 de març de 2006, del director territorial de Cultura, Educació i Esport de castelló que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2006-2007. [2006/3451]  
El Decret 27/1998 de 10 de març del Govern Valencià (DOGV 26/03/98), modificat parcialment pel Decret 87/2001 de 24 d'abril (DOGV 30/04/2001) regula l'admissió de l'alumnat als centres docents no universitaris de la Comunitat Valenciana sostinguts amb fons públics. El procediment d'admissió de l'alumnat als centres d'Educació Infantil, Educació Primària i Educació Secundària està regulat per l'Ordre de 3 d'abril de 1998 (DOGV 08/04/98), modificada per l'Ordre de 2 de maig de 2001 (DOGV 08/05/2001).  
L'article quart de l'Ordre de 3 d'abril de 1998 estableix que en el primer trimestre de l'any natural, el director territorial dictarà una resolució que determine el calendari ordinari i extraordinari d'admissió de l'alumnat als centres docents, sostinguts a partir de fons públics, del seu àmbit competencial.  
Per això, en virtut de les facultats que aquesta Direcció Territorial té conferides, resol:  
Primer  
El calendari que els centres sostinguts amb fons públics seguiran en els processos de confirmació de plaça i d'admissió de l'alumnat, serà el que escaiga als diferents nivells i etapes d'acord amb els annexos que s'anuncien a continuació i es desenvolupen tot seguit:  
ANNEX I  
Ensenyaments Preobligatoris i Obligatoris  
I-A: Confirmació de plaça en centres públics d'ESO.  
I-B: Sol·licituds d'admissió en centres sostinguts amb fons públics que impartisquen Educació Infantil/Educació Pre-escolar, Educació Primària i Educació Especial.  
I-C: Sol·licituds d'admissió per a l'alumnat que desitje cursar ensenyaments d'Educació Secundària Obligatòria (1r, 2n, 3r i 4t ESO) en centres sostinguts amb fons públics.  
ANNEX II  
Ensenyaments Postobligatoris: per a les sol·licituds d'admissió d'alumnes en, Batxillerat LOGSE i Formació Professional Específica de Grau Mitjà en centres sostinguts amb fons públics   
Segon  
Podran matricular-se en el primer curs del Segon Cicle d'Educació Infantil només els alumnes que hagen complit o que compliran 3 anys abans del 31 de desembre de 2006 (nascuts l'any 2003).  
Tercer  
Tots els alumnes que, per a continuar l'escolaritat obligatòria, s'hagen d'incorporar el curs 2006/2007 a un centre d'Educació Secundària Obligatòria públic, hauran de sol·licitar necessàriament, bé la confirmació de plaça segons el procediment i calendari establert a l'Annex I-A, o bé sol·licitar-la en el procés d'admissió, d'acord amb el calendari Annex I-C.  
Quart  
Les activitats del procés d'admissió les coordinaran les comissions d'escolarització, que exerciran les funcions previstes a l'article 13 del Decret 27/1998 i aquelles encomanades per l'article 6.3 de l'Ordre de 3 d'abril de 1998.  
Els directors dels centres públics i privats concertats exposaran les normes que regulen l'admissió de l'alumnat al tauler d'anuncis, així com les vacants, les àrees d'influència i el Projecte Educatiu del centre .  
Quint  
La justificació de la renda anual de la unitat familiar es farà mitjançant la presentació d'una còpia fefahent de l'apartat corresponent a la base imponible de la declaració de la renda de l'any 2004. Els Consells Escolars dels centres, d'acord amb el Reial Decret 1793/2003 de 26-12-2003 (BOE 27-12-2003), hauran de considerar com a salari mínim interprofessional la quantitat de 6.447 euros anuals que, als efectes de puntuació, serà computada a cadascun dels membres de la unitat familiar.  
Per a determinar la renda de la unitat familiar en el procés d'admissió d'alumnat per al curs escolar 2006/2007, en la que es consideren les declaracions de l'exercici fiscal del 2004, s'atendran als criteris següents:  
. Persones que presenten declaració de l'impost sobre la renda de les persones físiques. Caldrà ajustar-se a la part general de la base imposable, a la que se sumarà la part especial de la dita base (casella 484 + casella 486), tant en la declaració simplificada com en la declaració ordinària.  
. Les persones que, sense tindre obligació de declarar, hagen sol·licitat devolució dels ingressos a compte. La renda es determinarà seguint el mateix procés que els declarants, sobre la base de les dades utilitzades per l'administració Tributària.  
. Els que no hagen presentat declaració, ni hagen sol·licitat devolució dels ingressos a compte, podran acreditar els seus ingressos aportant certificació expedida per l'Agència Tributària (AEAT). En aquest supòsit es considerarà com a ingressos de la unitat familiar la quantitat resultant de restar als ingressos íntegres obtinguts 7.000 €.  
Sisé. Sol·licituds  
Les sol·licituds s'hauran d'ajustar al model oficial, que serà facilitat gratuïtament pel centre docent, oficina de districte o ajuntament, segons establisca el Consell Escolar Municipal, on el pare, mare o tutor sol·licite la confirmació de la plaça o l'admissió de l'alumne a un centre.   
Cal advertir que, d'acord amb l'article 14 de l'Ordre de 3 d'abril de 1998, sols es pot presentar una única sol·licitud d'admissió o confirmació. En cas que el sol·licitant presente més d'una instància (admissió més admissió o confirmació més admissió), no se'n tindrà en compte cap i es procedirà a l'escolarització de l'alumne al centre en què, una vegada finalitzat el procés d'admissió, queden llocs vacants.  
Seté  
Els alumnes admesos en el procés d'admissió formalitzaran la matrícula en les dates establertes en aquesta resolució. Es consideraran vacants les places assignades a aquells alumnes admesos que no hagen formalitzat la matrícula dins del termini i s'entendrà que aquests alumnes renuncien al lloc escolar assignat. (art. 23 del Decret 27/1998).  
En aquest cas, les places vacants s'assignaran seguint l'ordre de preferència dels alumnes que figuren a la llista de no admesos, considerada com a llista d'espera en este procés. Si no hi hagués alumnes pendents d'admissió, es consideraran llocs escolars vacants i s'ocuparan segons corresponga.  
Vuité  
Als centres on s'impartisquen Ensenyaments postobligatoris, els alumnes que per a estos ensenyaments no hagen de canviar de centre i estiguen en condicions de promocionar en finalitzar l'última avaluació, hauran de formalitzar la matrícula del curs següent en el període ordinari de juny  
Nové  
Els alumnes hauran d'aportar per a matricular-se la documentació que es requereix a l'article 35 de l'Ordre de 3 d'abril de 1998.A més, els alumnes que superen l'Educació Secundària Obligatòria i vulguen matricular-se en 1r. de Batxillerat LOGSE, en qualsevol de les seues modalitats, o a qualsevol dels cicles de Grau Mitjà de la Formació Professional Específica, hauran de presentar junt amb la sol·licitud d'admissió i la documentació, en les dades previstes al calendari de l'Annex II, el Llibre d'Ensenyament Bàsic diligenciat i tancat pel centre on han finalitzat aquests ensenyaments, o una Certificació acreditativa de posseïr les condicions per tal que se'ls expedisca el títol de Graduat en Educació Secundària Obligatòria.  
Per a l'admissió i matriculació dels alumnes estrangers s'haurà d'estar en allò que s'estableix a la Resolució de 9 de febrer de 2005, del director general d'Ensenyament per la qual es dicten instruccions per a l'aplicació de la Llei Orgànica 4/2000, d'11 de gener, i del Reial Decret 2393/2004, de 30 de desembre, sobre drets i llibertats dels estrangers a Espanya i la seua integració social en el sistema educatiu (DOGV 23-02-2005)  
Deu  
Als alumnes que accedisquen a tercer curs d'ESO, la Tresoreria de la Seguretat Social els atorgarà el Número de la Seguretat Social (NUSS), d'acord amb el que estableix el Reial Decret 84/1996, de 26 de gener, pel qual s'aprova el Reglament General sobre inscripció d'empreses i afiliació, altes, baixes i variacions de dades de treballadors en la Seguretat Social (BOE 27-2-96), que haurà de ser presentat al centre docent.  
Onze  
Tots els centres hauran de remetre, finalitzats els processos de matriculació dels alumnes admesos, els Annexos V, VI, VII, VIII, IX, de l'Ordre, segons pertoque, a la Inspecció Educativa i a la Comissió d'Escolarització, així com els suports informàtics que li siguen sol·licitats  
Dotze  
El alumnes matriculats en ESO durant el curs 2005-2006 en centres mantinguts amb fons públics i que hagen de seguir, en el curs 2006-2007 estudis d'aquesta etapa en el mateix centre, no necessiten participar en cap d'aquests processos de confirmació i d'admissió.  
Tretze  
La direcció dels centres d'Educació Infantil-Primària i dels centres de Educació Secundària comunicarà a la Comissió Municipal d'Escolarització i, si escau, als Serveis Socials de l'Ajuntament, mitjançant l'annex IV d'esta resolució, la relació dels alumnes que havent hagut de canviar de centre no s'han matriculat o no han fet acte de presència, abans de l'1 de novembre, al centre d'adscripció o al sol·licitat en admissió, després d'estudiar-ho a la Comissió de Convivència del Consell Escolar.   
Catorze  
En el moment d'efectuar la matrícula en el primer curs d'Educació Infantil, Educació Primària, Educació Secundària Obligatòria, Batxillerat i Cicles Formatiu de Formació Professional, s'haurà de presentar l'Informe de Salut de l'Escolar publicat per Ordre de 27 de febrer de 2002 de la Conselleria de Sanitat (DOGV 27-3-2002), que substitueix al Document Sanitari d'Inici d'Etapa.  
Este Informe de Salut de l'Escolar s'haurà de sol·licitar als professionals sanitaris dels centres d'Atenció Primària als quals correspon o correspondria l'atenció de la salut del xiquet o xiqueta en funció del seu lloc de residència, i independentment de la seua afiliació o no al Sistema Sanitari Públic.  
Quinze:  
En la sessió constituent, la Comissió Municipal d'escolarització, per a quantificar les necessitats del seu àmbit competencial en l'escolarització de l'alumnat amb Necessitats Educatives Especials i de Compensació Educativa, recaptarà la informació que precise dels Serveis Socials de l'ajuntament corresponent, dels centres d'atenció primerenca, si els hi haguera, dels Serveis Psicopedagògics Escolarsi/o Gabinets Psicopedagògics Municipals, de les Institucions sanitàries, dels propis centres docents i de les entitats que es considere escaient.  
La Comissió Municipal d'Escolarització, d'acord amb les dades i la informació obtinguda, decidirà els llocs escolars a reservar per a l'escolarització dels alumnes detectats, considerant també les possibles reduccions de ratio, que en el seu dia es produisquen en la corresponent resolució d'esta direcció territorial amb la modalitat d'escolarització de l'alumant amb NEE.  
La Comissió Municipal d'Escolarització, per tot això, detraurà de les vacants a ofertar pel sistema ordinari d'admissió d'alumant les places reservades per este punt.  
Setze  
Els centres docents no universitaris sostinguts amb fons públics, en compliment del que s'estableix a l'article 7 del Decret 13/2006, de 20 de gener de 2006(DOGV 24-01-2006), consideraran, com a criteri complementari per a ser baremat en la sol·licitud de plaça escolar, sempre que es sol·licite per l'interessat, la condició d'esportista d'elit en el procés d'admissió de l'alumnat per als esportistes que figuren en la Llista d'Esportistes d'Elit corresponent, publicada anualment en el Diari Oficial de la Generalitat Valenciana i que es pot trobar en http://www.cult.gva.es/dgd/principal.htm.  
Els centres docents públics d'ensenyaments de formació professional específica, en els cicles formatius de la Família d'Activitats Físiques i Esportives, reservaran una plaça per grup i centre docent per als esportistes d'elit de la Comunitat Valenciana que figuren en la Llista d'Esportistes d'Elit corresponent, quan l'accés al cicle formatiu siga direc-te, i dos places per grup i centre docent per als esportistes d'elit que accedisquen per mitjà de prova d'accés. En este cas, els esportistes d'elit estaran exempts de realitzar la part específica de la prova d'accés.  
L'accés a estes places es realitzarà d'acord amb el següent orde de prelació: primer tindran opció els esportistes d'alt nivell qualificats pel Consell Superior d'Esports i els Esportistes d'Elit Nivell A; en segon lloc, els Esportistes d'Elit Nivell B i, en tercer lloc, els Esportistes d'Elit Nivell Promoció.  
Disposició Transitòria Primera  
Quan els terminis establerts en aquesta resolució per a alguna de les activitats ordenades coincidesquen amb festes locals, queden autoritzats els Consells Escolars Municipals o de Centre per a introduir les variacions pertinents, sempre que no queden afectades les dates de principi i final del procés.  
Aquestes modificacions es publicaran en els taulers d'anuncis de tots els centres de la localitat en el moment de la publicació de les vacants  
Disposició final  
Aquesta resolució serà tramesa a la Direcció dels centres afectats i als presidents dels Consells Escolars municipals.  
Castelló de la Plana, 9 de març de 2006.. El director territorial de Cultura, Educació i Esport: Francisco Baila Herrera.  
ANNEX I-A  
CALENDARI PER A LA CONFIRMACIÓ DE PLAÇA EN CENTRES PÚBLICS D'EDUCACIÓ SECUNDARIA OBLIGATÒRIA  
1. Des del 27 fins al 28 d'abril.  
Presentació de la sol·licitud de confirmació de plaça per al centre de Secundària de la seua àrea d'adscripció davant el director del centre de Primària, en el qual està matriculat l'alumne, d'acord amb el model Annex III, que s'adjunta a esta resolució.  
En aquest cas, quan un alumne, dels que sol·liciten confirmació de plaça, siga un alumne integrat amb necessitats educatives especials, el centre d'Educació Infantil-Primària adjuntarà a la sol·licitud, la Resolució del dictamen d'escolarització o, en el seu defecte, document de l'avaluació psicopedagògica, on s'indicaran les necessitats educatives de l'alumne.  
2. El 2 de maig.  
Tramesa de la documentació presentada des del centre de Primària a l'IES d'adscripció  
3. El 8 de maig.  
Publicació de les llistes provisionals de confirmació de plaça.  
4. El 15 de maig.  
Publicació de les llistes definitives de confirmació de plaça.  
ANNEX I-B  
CALENDARI D'ADMISSIÓ I MATRICULA D'ALUMNES ALS CENTRES D'ENSENYAMENTS D'EDUCACIÓ INFANTIL I EDUCACIÓ PRIMARIA  
El calendari que caldrà seguir en el procés ordinari d'admissió d'alumnes d'Infantil i Primària de tots els centres mantinguts amb fons públics serà el següent:  
1. Fins al 28 d'abril.  
Presentació en el centre, en el qual està matriculat l'alumne, de la sol·licitud de canvi de modalitat lingüística, si n'hi hagués plaça  
2. El 9 de maig.  
a) Publicitat en cada centre de les vacants existents després d'haver estudiat el centre corresponent les repercussions de l'aplicació de l'apartat 1, l'alumnat escolaritzat per raons de transport escolar i els dictàmens previs d'escolarització, segons estableix l'article 6.k) de l'Ordre de 3 d'abril de 1998.  
b) Publicitat de les àrees d'influència.  
c) Publicitat del Projecte Educatiu del centre.  
d) Publicidad de la legislació vigent que regula l'admissió de l'alumnat.  
3. Del 10 de maig al 19 de maig.  
Presentació de la sol·licitud d'admissió d'acord amb el model Annex II i dels documents acreditatius de les circumstàncies a què es refereixen els articles 14, 15, 16, 17, 19, 20, 21, 22, 23, 24, 25, 26 de l'Ordre de 3 d'abril de 1998 (DOGV 08/04/98).  
4. Fins al 29 de maig.  
Assignació de places per part dels centres de 1ª opció.  
5. Fins al 31 de maig.  
Assignació de places per part dels centres de 2ª opció.  
6. Fins al 2 de juny.  
Assignació de places per part dels centres de 3ª opció  
7.El 12 de juny.  
Publicació de les llistes provisionals d'alumnes admesos i no admesos d'acord amb els annexos X i XI.  
8. Del 13 al 15 de juny.  
Presentació de les reclamacions a les llistes provisionals davant el Consell Escolar del Centre  
9. El 19 de juny.  
Publicitat de les llistes definitives d'alumnes admesos i no admesos d'acord amb els annexos XII i XIII   
10. Fins el 22 de juny  
Entrega a l'alumnat que participa en el proces d'admissió de l'Annex VI o Certificat acreditatiu de promoció al nivell o curs següent.  
11. Del 20 al 23 de juny  
Presentació de reclamacions contra les llistes definitives davant la Comissió Municipal d'Escolarització, quan procedisquen de centres públics, o davant aquesta Direcció Territorial quan procedisquen de centres concertats.  
12.Del 20 fins al 26 de juny.  
Matriculació dels alumnes en els centres de Primària on han estat admesos, presentant, si és el cas, l'Annex VI de la Resolució de 28 de juliol de 1993, de la Direcció General de Centres Docents, per constatar la baixa i la situació acadèmica de l'alumne admés.  
13. Fins al 21 de juny  
Els centres de Primària remetran als IES on han estat admesos els alumnes que van sol·licitar plaça en el procés de confirmació, la documentació establerta, per garantir la mobilitat dels alumnes (Llibre d'Escolaritat, i els informes d'avaluació individualitzats).   
14. Fins el 30 de juny.  
Adjudicació de vacants a les llistes d'espera del procés d'admissió, sempre que s'hagen matriculat a un altre centre adjudicat en el procés, significant este acte el final de les llistes d'espera.  
ANNEX I-C  
CALENDARI D'ADMISSIÓ PER L'ALUMNAT D'EDUCACIÓ SECUNDÀRIA OBLIGATÒRIA  
Primera Fase  
El calendari que caldrà seguir en procés d'admissió d'alumnes d'Educació Secundària Obligatòria de tots els centres mantinguts amb fons públics serà el següent:  
1. Fins al 4 de maig.  
Presentació en el centre, en el qual està matriculat l'alumne, de la sol·licitud de canvi de modalitat lingüística, si n'hi hagués plaça  
2. El 24 de maig.  
a) Publicitat en cada centre de les vacants existents   
b) Publicitat de les àrees d'influència.  
c) Publicitat del Projecte Educatiu del centre.  
d) Publicidad de la legislació vigent que regula l'admissió de l'alumnat.  
3. Del 24 de maig al 2 de juny   
Presentació de sol·licituds per a continuar cursant estudis d'ESO en altre centre.   
4. Fins el 12 de juny.  
Assignació de places per part dels centres de 1ª opció.  
5. El 14 de juny.  
Assignació de places per part dels centres de 2ª opció.  
6. El 16 de juny.  
Assignació de places per part dels centres de 3ª opció  
7. El 22de juny.  
Publicació de les llistes provisionals d'alumnes admesos i no admesos d'acord amb els annexos X i XI.  
8. Fins el 21 de juny  
Entrega a l'alumnat que participa en el proces d'admissió per part dels centres de l'ANNEX VI o Certificat acreditatiu de promoció al nivell o curs següent.  
9. Fins el 23 de juny  
Entrega al centre de primera opció on va presentar la instància de l'ANNEX VI o Certificat acreditatiu de promoció al nivell o curs següent de l'alumnat que participa en el proces d'admissió   
10. Del 23 al 27 de juny ambdos inclosos.  
Presentació de les reclamacions a les llistes provisionals davant el Consell Escolar del Centre  
11. El 30 de juny.  
Publicitat de les llistes definitives d'alumnes admesos i no admesos d'acord amb els annexos XII i XIII   
12. Del 3 al 6 de juliol ambdos inclosos  
Presentació de reclamacions contra les llistes definitives davant la Comissió Municipal d'Escolarització, quan procedisquen de centres públics, o davant aquesta Direcció Territorial quan procedisquen de centres concertats.  
13. Del 3 al 6 de juliol  
Matriculació dels alumnes admesos als IES.  
CALENDARI D'ADMISSIÓ PER L'ALUMNAT D'EDUCACIÓ SECUNDÀRIA OBLIGATÒRIA  
Segona Fase  
El procés d'admissió continua en esta segona fase per als centres que impartisquen ensenyaments que comporten proves extraordinàries de setembre d'acord amb el següent calendari:  
1. Fins al 7 de setembre.  
Presentació de sol·licituds  
a) Per als alumnes que justifiquen canvi de domicili Acreditant amb l'Annex VI de la Resolució de 28 de juliol de 1993, de la Direcció General de Centres Docents, per constatar la baixa i la situació acadèmica de l'alumne  
b) Entrega del Certificat acreditatiu de promoció al nivell següent o Annex VI de l'alumnat que participa en el procés d'admissió i que tenia acceptació condicionada, per poder escolaritzar-lo al nivell corresponent en funció de la promoció.  
2. Fins al 8 de setembre.  
Assignació de places per part dels centres de 1ª opció.  
3. Fins al 11 de setembre.  
Assignació de places per part dels centres de 2ª opció.  
4. Fins al 12 de setembre.  
Assignació de places per part dels centres de 3ª opció  
5. Fins al 13 de setembre.  
Publicació de les llistes provisionals d'alumnes admesos i no admesos.  
6. Fins el 18 de setembre.  
Presentació al centre de les reclamacions a la llista provisional.  
7. El 19 de setembre.  
Publicació de les llistes definitives dels alumnes admesos i no admesos.  
8. Fins al 25 de setembre.  
Presentació davant la Comissió .Municipal d'Escolarització. o el director Territorial de les reclamacions a la llista definitiva, segons procedisca.  
9. Fins el 20 de setembre  
Formalització de matrícula.  
ANNEX II  
CALENDARI D'ADMISSIÓ I MATRICULA D'ALUMNES ALS CENTRES D'ENSENYAMENTS POSTOBLIGATORIS  
El calendari que caldrà seguir en el procés d'admissió ordinària per als alumnes d'Ensenyaments Postobligatoris: Batxillerat LOGSE, Cicles Formatius de Grau Mitjà, serà:  
CALENDARI ORDINARI  
1. El 29 de maig.  
a)Publicació de vacants d'estos Ensenyaments.  
b)Publicació de centres receptors y de les àrees d'influència  
c)Publicació Projecte Educatiu del centre.  
d)Publicitat normativa reguladora del procés  
2. Del 29 de maig fins el 7 de juny.  
Presentació de la sol·licitud d'admissió i dels documents acreditatius de les circumstàncies a què es refereixen els articles 14-26 de l'Ordre de 3 d'abril de 1998.  
3. El 15 de juny.  
Assignació de places per part dels centres de 1ª opció.  
4. Fins el 28 de juny:  
Presentació en el centre receptor, per part dels aspirants a oferta restringida de Cicles Formatius, del certificat acreditatiu d'haver superat la prova d'accés al Cicle.   
5. El 11 de juliol.  
Assignació de places per part dels centres de 2ª opció.  
6. El 13 de juliol  
Assignació de places per part dels centres de 3ª opció.  
7.El 18 de juliol  
Publicació de les llistes provisionals d'admesos i no admesos d'acord amb els annexos X i XI   
8. Fins al 21 de juliol.  
Presentació al centre de les reclamacions a la llista provisional.   
9. El 25 de juliol.  
Publicació de les llistes definitives del procés d'admissió, d'acord amb els annexos XII i XIII  
10. Fins al 31 de juliol.  
Presentació de les reclamacions a la llista definitiva davant la Comissió Escolarització o bé a la Direcció Territorial, segons corresponga,   
11. Del 26 fins al 28 de juliol.  
Els Centres matricularan els alumnes admesos en estos ensenyaments sempre que justifiquen documentalment reunir els requisits de titulació o haver superat la prova d'accés al cicle formatiu. Els alumnes que disposen d'ambdues vies (titulació i prova) han de renunciar a la plaça reservada per la prova. Els alumnes presentaran, així mateix, documentació acreditativa de la seua situació acadèmica que els permet accedir a l'ensenyança sol·licitada: Certificació amb l'Annex VI de la Resolució de 28 de juliol de 1993, de la Direcció General de Centres Docents, per constatar la situació acadèmica de l'alumne, Llibre d'Escolaritat d'Ensenyament Bàsic, correctament diligenciat, Certificat del Títol de FP-I o Títol de CFGM o Prova d'accés al CFGM, segons els casos.  
CALENDARI EXTRAORDINARI  
El procés extraordinari d'admissió exclusiu per als centres que impartisquen ensenyaments que comporten proves extraordinàries de setembre serà el següent:  
1. Fins el 1 de setembre  
a) Publicitat en cada centre de les vacants existents.   
b) Publicitat de les àrees d'influència.  
c) Publicitat del Projecte Educatiu del centre.  
d) Publicidad de la legislació vigent que regula l'admissió de l'alumnat.  
2. Fins al 7 de setembre.  
Presentació de sol·licituds. Acreditació de la situació acadèmica de l'alumne amb el Llibre d'Escolaritat d'Ensenyament Bàsic correctament diligenciat al centre on va presentar la sol·licitud d'admissió, per tal de demostrar que reuneix els requisits acadèmics necessaris per accedir als ensenyaments sol·licitats.  
3. Fins al 11 de setembre.  
Publicació de les llistes provisionals d'alumnes admesos i no admesos.  
4. Des del 12 fins al 14 de setembre.  
Presentació al centre de les reclamacions a la llista provisional.  
5. El 15 de setembre.  
Publicació de les llistes definitives dels alumnes admesos i no admesos.  
6. Fins al 21 de setembre.  
Presentació davant el director Territorial de les reclamacions a la llista definitiva.  
7. Fins el 25 de setembre  
Formalització de matrícula.